Kontraszty László

Kontraszty László (Szeged, 1906. május 26. – Budapest, 1994. június 21.) magyar festőművész. A magyarországi absztrakt festészet képviselője. A Széchenyi Irodalmi és Művészeti Akadémia rendes tagja (1993).

Életpályája 

Podolini Volkmann Artúr szabad iskolájában (1928–1933), majd Zebegényben, Szőnyi István magániskolájában tanult. Erdélyben, Olaszországban és Dániában járt tanulmányutakon. Tisztviselőként dolgozott. 1935 óta kiállító művész, 1935-ben a Szocialista Képzőművészek Csoportja rajzkiállításán szerepelt először munkáival. Stílusát a Weimarból hazatérő Kállai Ernő és Pap Gyula terelte az absztrakt festészet irányába.

Kompozíciói zártak, kiegyensúlyozottak, ezáltal harmóniát sugároznak. A természetről készített tanulmányai hozzásegítették a tiszta szín- és formaviszonyok absztrahálásához. Késői korszakában gesztusokkal festett és kalligrafikus motívumokat is alkalmazott. Absztrakt, nonfiguratív formái egyre plasztikusabbakká váltak. Könyvillusztrálással is foglalkozott, főleg ifjúsági könyveket illusztrált (Valentyin Katajev: Távolban egy fehér vitorla. Ford. Gyáros László, ill. Kontraszty László. Budapest : Szikra, 1946. 288 p.; Alekszandr Beljajev: A kétéltű ember : ifjúsági regény. Ford. Boros Tatjána, ill. Kontraszty László. 2. kiad. Budapest : Új M. Könyvkiadó, 1949. 167 p.) 1946-tól Békásmegyeren élt, haláláig. 1993-ban a Széchenyi Irodalmi és Művészeti Akadémia rendes tagjává választották.

Kiállításai (válogatás)

Egyéni 

1959 • Derkovits Terem, Budapest
1969 • Fényes Adolf Terem, Budapest
1970 • Móra Ferenc Múzeum, Szeged • Tornyai János Múzeum, Hódmezővásárhely • Műcsarnok, Győr
1973 • Frankel Leó Művelődési Ház, Budapest
1976 • Műcsarnok, Budapest
1979, 1983 • Óbuda Galéria, Budapest (katalógussal)
1983 • Kossuth mozi Galéria, Mohács • Hímesháza
1987 • Ernst Múzeum, Budapest (katalógussal)
1992 • Óbudai Társaskör Galéria, Budapest
1996 • Árkád Galéria, Budapest
1997 • Városi Könyvtár, Győr
1998 • Emlékkiállítás, Szinyei Szalon, Budapest
1999 • Déri Múzeum, Debrecen • Múzeum Galéria, Pécs (katalógussal)
2001 • Károlyi Palota, Budapest (katalógussal)
2006 • Budapest Galéria Lajos utcai kiállítóháza, Budapest
2007 ° Móra Ferenc Múzeum, Szeged (katalógussal)
2008 ° Evangélikus Gyülekezet, Budapest˙
2015 °˙Artezi Galéria, Budapest (katalógussal)

Csoportos 

1935 • A Szocialista Képzőművészek Csoportja rajzkiállítása, Magántisztviselők Országos Szervezete
1946 • A magyar művészetért, Ernst Múzeum, Budapest
1947 • Az elvont művészet II. csoportkiállítása, Képzőművészek Szabad Szervezete • Képzőművészetünk a felszabadulás óta, Fővárosi Képtár, Budapest
1948 • Kilencven művész kiállítása, Nemzeti Szalon, Budapest • A magyar grafika 100 éve, Fővárosi Képtár, Budapest • A művészet két arca, Alkotás Művészház • Magyar grafikai kiállítás, Nemzeti Múzeum, Stockholm • Magyar Képzőművészeti kiállítás, London
1950-től • Magyar Képzőművészeti kiállítás, Műcsarnok, Budapest
1952 • Arckép kiállítás, Ernst Múzeum, Budapest
1954 • Magyar kisplasztika és grafika 1800-1954, Ernst Múzeum, Budapest
1955 • Képzőművészetünk tíz éve, Műcsarnok, Budapest
1956 • I. Őszi Tárlat, Tornyai János Múzeum, Hódmezővásárhely
1960 • Képzőművészetünk a felszabadulás után, Magyar Nemzeti Galéria, Budapest
1962 • Óbudai képzőművészek kiállítása, Frankel Leó Művelődési Ház, Budapest
1964 • Szocialista Képzőművészek Csoportja 1934-1944, Magyar Nemzeti Galéria, Budapest
1969 • Szocialista Képzőművészek Csoportja 1934-1944 emlékkiállítása, Fővárosi Művelődési Ház, Budapest
1978 • Festészet '77, Műcsarnok, Budapest
1982 • Kállai Ernő emlékezete, Óbuda Galéria, Budapest
1984 • Országos Képzőművészeti kiállítás, Műcsarnok, Budapest
1985 • 40 alkotó év, Műcsarnok, Budapest
1988 • Tavaszi Tárlat, Magyar Képzőművészek és Iparművészek Szövetsége, Műcsarnok, Budapest
1989 • Téli Tárlat, Magyar Képzőművészek és Iparművészek Szövetsége, Műcsarnok, Budapest
1990 • Kép '90, Műcsarnok, Budapest
1993 • Az Ozirisz Alapítvány kiállítása, Árkád Galéria, Budapest
1999 • Pap Gyula és alföldi tanítványai, Petőfi Művelődési Központ, Orosháza • Pap Gyula Bauhaus-tanítvány, művész és pedagógus, Schloß Kromsdorf, Weimar

Művei közgyűjteményekben (válogatás) 

Déri Múzeum, Debrecen
Janus Pannonius Múzeum Modern Magyar Képtár, Pécs
Magyar Nemzeti Galéria, Budapest
Móra Ferenc Múzeum, Szeged
Országos Műszaki Múzeum, Budapest

Jegyzetek

Források

Kapcsolódó információk 

Wehner T.: Mintha fátyol lengedezne. Kontraszty László emlékkiállítása. Új Művészet, 1996/8. sz.
Kontraszty László, 1906-1994 / [életrajz, kiállítások, bibliogr. Kontraszty Anna]. Budapest : Ozirisz Alapítvány : Orpheusz , 1996. 32 p. : ill. (Ser. Az Ozirisz Alapitvány képzőművészeti kiskönyvtára).
 Kontraszty László : 1906-1994 (művészi album magyar és angol nyelven). Budapest : Krízis, 2002. 
 Andrási G. : Formai összhangzatok.  Ozirisz Alapítvány : Orpheusz , 1996. 32 p.
 Szűcs G. : Az életbenmaradás képei.  Ozirisz Alapítvány : Orpheusz , 1996. 32 p.
 Aknai K. : Kontraszty László (kiállítás megnyitó magyar és angol nyelven) Pécs, Janus Pannonius Múzeum Művészeti Kiadványai 88., 1999
 Andrási G.: KJontraszty László(kiállítás megnyitó) Budapest, Artezi Galéria 2014.

Magyar festők
Szegediek
1906-ban született személyek
1994-ben elhunyt személyek
A Széchenyi Irodalmi és Művészeti Akadémia tagjai